第9屆中華民國立法委員黃國昌罷免案投票

第9屆中華民國立法委員黃國昌罷免案投票，又叫做第9屆中華民國立法委員黃國昌罷免案投票，簡稱罷昌案，響2017年12月16號舉行。

背景
呢次罷免係由於時代力量黃國昌選前冇透露支持同性婚姻，選後就支持同性婚姻法例修訂，遭到反同性婚姻團體同北北基安定力量聯盟發起罷免。亦係《公職人員選舉罷免法》新制實施之後第一次舉行。根據《公職人員選舉罷免法》規定，罷免案要過關，除咗同意罷免票要多過唔同意罷免票之外，重要有超過四分一嘅選民投同意罷免票先過關，而黃國昌所屬嘅新北市第十二選區，加埋有廿五萬五千五百五十一人，一定要有六萬三千八百八十八張同意票罷免案先會過關。若果罷免成功，當局要響七日入面發出公告，黃國昌會隨即被解除職務，三個月內補選黃國昌冇得參選。但係如果罷免失敗，響今屆立委任期入面都唔可以再向黃國昌提出罷免。

過程
由朝早八點正式開始投票，響晏晝四點截止。新北市選委會隨即開箱點票，晚黑六點幾就開完票。

結果
有四萬八千三百零七十票同票、二萬一千七百六十二票唔同意，未去到六萬三千八百八十八票嘅罷免門檻，即係意味著黃國昌接落嚟嘅立委任期入面，唔會再受到罷免挑戰。

攷 

09
類:2017年選舉